Den amerikanske rocklegende Little Richard kommer alligevel ikke til Aalborg den 11. november. Koncerten i Aalborg Kongres & Kultur Center er aflyst, fordi Little Richard skal gennemgå en række undersøgelser forud for en hofteoperation, men på grund af problemer med hjertet er disse undersøgelser - og operationen - blevet udskudt, og det betyder, at den aldrende stjerne må aflyse den planlagte Europa-tourne i november. Publikum, der havde købt billetter til koncerten i Aalborg, vil blive kontaktet og kan få billetprisen refunderet.
Debn amerikanske rocklegende står foran en operation og kommer ikke til Aalborg 11. november